08. december 2019 01. marts 2020 smaabaadsnyt\t7375 Læsninger 0 Kommentarer\tGarmin\nGarmin er med deres store udvalg indenfor marine-elektronik en af verdens største udbydere på området og de dækker ethvert behov der måtte være for kortplotter og ekkolod i en moderne båd. Vi giver i denne artikel vores bud på hvad du bør overveje når du skal købe deres elektronik til din båd. I enhver båd er kortplotteren formentlig en af de mest brugte stykker af elektronik om bord.\nHer er et bud på ting du bør overveje, når du skal vælge den rigtige kortplotter til båden – bemærk at artiklen ikke er en produktgennemgang, men mere en indføring i generelle overvejelser, der kan lede dig i den rigtige retning\nGennem årene har Garmins marineelektronik ligesom computere og andet elektronik gennemgået en enorm udvikling og der tilbydes i dag flere funktioner end nogensinde før. Modellerne spænder fra håndholdte GPS-enheder enheder med meget grundlæggende kortlægning til store touchskærme, der kan interagere med andet udstyr i båden.\nDer findes et stort udvalg Garmin – sørg for at vælge det helt rigtige til dit behov\nInteraktion med andet udstyr i båden\nGarmin kortplottere kan interagere med andet udstyr i båden, som autopilot, radar, VHF, AIS eller kan sammenkobles med andre skærme, hvis du ønsker at have flere skærme ombord. Dit første valg bør derfor være om dit behov, er at Garmin kortplotteren skal kunne sammenkobles med det udstyr du har i båden nu – eller hvis du ønsker det senere skal være i båden.\nEt praktisk eksempel på dette er, hvis du er trollingfisker og driver dette fiskeri i Østersøen og endnu ikke har installeret en radar eller AIS på båden – ja så bør du investere i en Garmin kortplotter, der er kompatibel med dette, da den nok vil være på ønskelisten i den nærmeste fremtid\nHvis du har eller ønsker at udbygge dit elektronik-setup i båden, bør du se efter kortplottere der understøtter dette, så du undgår at skulle skifte ud på et senere tidspunkt\nLav dit eget søkort med QuickDraw\nOfte skal en søkortet i en kortplotter understøtte evnen til, at du kan fange flere fisk og har desuden et væsentligt sikkerhedsaspekt, så du ikke støder på grund, hvis du sejler i lavvandede områder og i det hele taget understøtte navigering\nGarmin har en funktion på deres kortplottere, der hedder QuickDraw, der med det samme, når du sejler tegner et søkort på skærmen, så du meget præcist kender dybde. Med denne funktion får du mange fordele i dit fiskeri, hvor det giver dig følgende muligheder:\nUnder trollingfiskeri på søen efter gedder, så ved du præcist hvor dybt der er og du kan præsentere din agn meget præcist\nVed kystnært kastefiskeri efter for eksempel havørreder afsløres gode fiskepladser ved rev eller pynter eller du kan drive langs skrænter, der vises på dit kort\nUndgå at din agn går i bunden, fordi du fisker for dybt\nVed trollingfiskeri i de indre farvande, ved du præcist hvor skrænterne er og hvor dybt du skal sætte din downrigger\nSkærmstørrelse er meget et spørgsmål om pris, da større skærm som regel er dyrere at fremstille og derved også i anskaffelse for forbrugeren. Men der er også andre forhold, der spiller ind når du skal vælge den rigtige størrelse på din Garmin kortplotter.\nAlt afhængig af din bådtype og plads ved styrepult, cockpit eller muligheder for placering på søgelænder, tofter eller andet bør du vælge den størst mulige skærm som din pengepung tillader eller som der er plads til i båden. Hvis du anvender din kortplotter meget til navigation, vil du sætte pris på en stor skærm så du undgår at skulle zoome ind/ud hele tiden under anvendelse.\nSkærmen skal passe til din båd og ofte står valget mellem to mindre skærme eller en stor. Her er der blevet plads til en fin16″ skærm på en styrepultjolle\nEn eller to skærme\nPå de fleste skærme har du mulighed for at lave splitskærm, så du deler skærmen op i flere “felter” og hvis du for eksempel gør dette 4 gange på en 16″ skærm, vil du have det der svarer til 4 stk. 7″ enheder. Nogle foretrækker at have ekkolod kørende på en skærm og sit søkort på en anden skærm og hvis du for eksempel har mindre plads i din styrepult, kan det være en bedre indretning at have to mindre skærme end en stor og her bør det bedste råd være at opsøge en Garmin forhandler, der har flere modeller i sin udstilling, så man kan træffe det rigtige valg på et godt grundlag.\nBesøg en Garmin forhandler for at vælge den rigtige skærmstørrelse og vær bevidst om muligheden for placering i din båd\nEn generel anbefaling er at hvis du anvender dit søkort meget under sejlads eller fiskeri, så er modeller på mindst 8-9″ at foretrække.\nTouch eller knapper\nTouchskærme er kommet til de fleste kortplottere og netop disse modeller er et godt eksempel på at man skal afprøve det hos sin Garmin forhandler før sit køb. Hvis man fisker meget er touchskærm ikke altid en fordel, når skæl og slim sætter sig på fingrene, eller hvis man sejler i uroligt vand kan det være svært at ramme skærmen. Omvendt er touchskærme meget intuitive og ligetil og især når der skal laves waypoint eller ruter er det hurtigere at betjene direkte på skærmen. Den helt optimale løsning er ofte de modeller der har de vigtigste funktioner på både knapper og skærm.\nEkkolod og transducer\nHvis du primært anvender kortplotteren til navigation og ikke så meget til fiskeri er transduceren ikke så vigtigt, men hvis det er omvendt bør du se dig godt om. Der er mange forskellige teknologier så som ClearVü, Panoptix LiveScope, SideVü og DownVü der alle har funktioner der kan påvirke dit valg. En meget klar anbefaling er dog at vælge ClearVü der giver et meget skarpere billede, hvis man anvender ønsker at bruge et standard ekkolodsbillede\nVil du gerne lede efter struktur og fisk på bunden i op til 200 meter fra båden kommer du ikke udenom SideVü\nEr du en stor tilhænger af vertikalfiskeri eller bare ønsker at se hvad der sker under bunden af båden i et realtids billede, bør du overveje Panoptix Livescope, der viser præcis hvad der sker og det er således muligt at se når fisken hugger eller følger efter din agn. I nedenstående artikel kan du se nærmere hvad Panoptix er\nDu finder den nærmeste Garmin forhandler her, hvor du kan få råd og vejledning om dit næste køb\n← PLB1 nødsender redder dit liv\nMånefisk filmet tæt på båd! →\n11. november 2019 11. november 2019 smaabaadsnyt\t0


NORDTEK 2016 - Inspiring Denmark\nTeamet bag konferencen NORDTEK byder i morgen omkring 100 nordiske gæster velkommen på Syddansk Universitet (SDU) i Odense. Inspiring Denmark har været med i planlægningsfasen af konferencen, der har Søren Elmer Kristensen, chefkonsulent og afdelingsleder af TEK Forskerstøtte på Det Tekniske Fakultet på SDU som vært.\nDe tekniske universiteter i Nordeuropa har stærke traditioner for samarbejde med industrien. Dette samarbejde spænder over fælles forskning, uddannelse og innovation. NORDTEK konferencen har til formål at udforske virkningerne af dette samarbejde og sikre, at de tekniske universiteter yder optimalt støtte til industrien. Ledelserne samt en række studerende fra de tekniske fakulteter i Norden vil identificere hvad der er bedste praksis og drøfte, hvordan samarbejdet skal udvikle sig til at maksimere samfundsmæssige fordele.\nVært Søren Elmer Kristensen siger omkring forventningerne: “Vi håber først og fremmest, at vi bliver en god vært for dette års NORDTEK konference, hvis værtskab går på tur mellem NORDTEK medlemmerne. Dernæst håber vi at lave en konference, som på kreativ og nyskabende vis skaber nye veje inden for samarbejdet mellem industri og universiteterne i Norden. På SDU skal vi som vært for konferencen skabe et fysisk og mentalt rum, hvor der er en god balance med faglig dialog og social interaktion. Vi skal sørge for, at deltagerne hele tiden føler sig inddraget og som en aktiv del af debatten. Vi skal med andre ord med en professionel og grundig tilgang til opgaven sætte de rigtige rammer og redskaber i spil til at deltagerne både får ny viden og bidrager med ny viden til konferencens tema. Endeligt skal vi have fokus på opfølgningen, så deltagerne og øvrige interessenter kan se, at der er mere i håndteringen af temaet end blot konferencen i sig selv.”\nSe mere om NORDTEK 2016 her.


I sidste uge frarådede jeg, at sende eller skilte med afbuds- og udeblivelsespolitikker. Jeg vil godt følge op og fraråde dig at sende regninger for udeblivelser og for sene afbud.\nSom jeg skrev, får du bare mere af det du giver. Hvis klinikken sender et underbevist signal om, at der er så mange patienter der udebliver, så opfatter vores flokmentalitet det, som en legitim grund til at blive væk. Desuden vækker den slags negative budskaber og politikker negative følelser mod klinikken.\nHvis du har prøvet at få en parkeringsbøde, selvom du troede du havde registreret dig korrekt, har du sikkert en nogenlunde fornemmelse af hvordan patienter, der modtager en regning med et udeblivelsesgebyr har det. Ligesom frustrationen vokser, når man forsøger at kommunikere med p-selskabet og blot mødes med den ene rigide regel efter den anden. Er det den form for følelse du ønsker at give dine patienter?\nVi kan godt forsøge at forklare det rationelle i, at det får patienterne til at tænke over deres handlinger. Eller at vi på den måde får dem til at kontakte klinikken så vi kan få en dialog med dem og derefter afskrive regningen. Problemet er bare, at skaden er sket. Selvom vi afskriver regningen, har vi skadet vores tillidsforhold til patienten. Et tillidsbrud er en katastrofe i vores branche, da hele vores virke baserer sig på tillid.\nHar du lagt mærke til hvordan næsten alle hoteller opfordrer til at genanvende deres håndklæder for miljøets skyld? Det er åbenlyst hotellets ønske, at spare ressourcer, herunder penge ved at informere om dette. Men samtidigt sender det også et budskab om social ansvarlighed og fokus på hensyn til miljøet. I 1980'erne fandt et par forskere ud af, at når hoteller skilter på ovenstående måde, følger ca. 35% af gæsterne hotellets anbefalinger.\nI 2008 fandt et andet forskerhold ud af, at man ved at tilføje en smule information, kunne ændre gæsternes adfærd signifikant. Når de skrev at flertallet af hotellets gæster genanvendte håndklæderne og sammenlignede med kontrolgruppen, der blev udsat for den almindelige tekst. Fandt de, at 45% af gæsterne genbrugte deres håndklæder når de blev udsat for en tekst, der indikerede, at flertallet af hotellets øvrige gæster genanvendte håndklæderne.\nNoget tydede altså på, at man ved at tale til menneskets underbevidste flokmentalitet, kunne påvirke adfærden i en ønsket retning. Det er bla. disse principper nudging bygger på.\nI stedet for at sende en advarsel til de 2% af patienterne, der ikke kan finde ud af at overholde deres tider (og dermed "straffe" de 98% der godt kan finde ud af det). Kan klinikken vælge, at sætte et skilt op ved udgangen fra klinikken, med en tekst i stil med: "98% af vores patienter møder op til den aftalte tid - tak for det". Det kan også anvendes som standard tekst på klinikkens indkaldekort eller emails. (Obs. husk at skilte med det reelle antal patienter, der dukker op til tiden.)\nEn anden strategi, der bygger på grundlæggende menneskelig adfærd, handler om at få patienten til at føle sig mere forpligtet til at overholde sin aftalte tid. Dette er nok et af de billigste og mest simple metoder du kan anvende.\nStort set alle klinikker har aftalekort, hvor de noterer den tid, som bookes til patientens næste konsultation. I de fleste klinikker finder personalet en tid, der passer til patienten. Derefter skriver personalet tiden på aftalekortet for patienten og giver kortet til patienten. Det kan selvfølgelig opfattes som en god service. Det er bare smartere, at lade patienten selv, skrive sin tid på kortet. Det minimerer nemlig afbud og udeblivelser med op til 18%..\nDet virker fordi vi mennesker generelt har behov for at fremstå tillidsskabende og konsistente i vores handlinger. Så snart vi har truffet en beslutning (aktivt sagt "ja tak" til en tid eller en behandling) vil vi opleve et stort indre (og ydre) pres for at handle i overenstemmelse med de valg vi selv har truffet. Selv en lille ubetydelig handling, som at skrive sin egen tid på et stykke papir, vil fungere som en påmindelse om det vi selv har forpligtet os til.\nDet handler dybest set om, at en høj grad af konsistens normalt associeres med personlig- og intellektuel styrke og danner basis for logik, rationalitet, stabilitet og ærlighed.\nHvordan det fungerer med aftaler i en digital kalender har jeg desværre ingen data på, selvom udviklingen går i denne retning. Med min aktuelle viden om adfærd, vil jeg dog klart foretrække, at lade patienten skrive sin aftale selv. Frem for at sende den som en elektronisk aftale.\nNår du begynder at arbejde med positive måder at yde indflydelse på dine patienter, kan du lave rammer, som alle i klinikken holder sig indenfor. F.eks. synes jeg det er vigtigt, at alle patienter (målet er ca. 85%), der forlader klinikken, har booket en tid til deres næste konsultation. Det er en meget mere effektiv måde, at få patienter til at forpligte sig til en sund mund, end at sende en "invitation" med en reserveret tid, næste gang de skal til tandlægen. Desuden virker det mere seriøst, at vi reserverer en tid med det samme, da det understøtter vores budskab om, at det er vigtigt at overholde de aftalte tider af hensyn til helbredet.\nNår tiden er booket og patienten selv har skrevet sin tid ned på aftalekortet. Informeres patienten om vigtigheden i at komme til tiden, da det handler om at holde patientens specifikke sundhedstilstand stabil. Såfremt patienten kommer ud for noget akut, der forhindrer patienten i at møde op, spørges patienten om denne vil love, at ringe til klinikken senest 2 dage før og informere om dette. Hvorefter vi afventer, at patienten selv svarer: "ja, det lover jeg", eller noget lignende. Dette er endnu en bekræftende forpligtigelse. (En metode, der i restaurationsbranchen kan nedbringe antallet af udeblivelser med 30% når der bookes bord via telefon eller online booking)\nDer findes naturligvis de patienter, der, uanset hvad vi gør, ikke formår at komme til tiden og ikke melder afbud rettidigt. Det er ofte patienter, der ikke oplever en væsentlig værdi i den service du tilbyder. Hvis du har mange af denne type patienter bør du spørge dig selv, om du er god nok til at "sælge" den værdi, som regelmæssig tandpleje medfører for patienten.\nHvis du vurderer, at det blot er 1-2% af klinikkens patienter, der konsekvent undlader, at overholde deres tider. Kan du sende et positivt signal, der er mere effektivt end at sende en regning. Ring patienten op og fortæl, at du har registreret, at det lader til at være vanskeligt for patienten at få sin kalender til at passe med klinikkens kalender. Så i stedet for at aftale en tid, sender klinikken nu en påmindelse om, at det er ved at være tid til en undersøgelse. Den dag patienten har tid til at komme til tandlæge, opfordres patienten til at ringe samme morgen og høre om der er en tid. På den måde får du en lille gruppe patienter, som kan være med til at lukke de få huller, der af og til opstår i en velstruktureret aftalebog. Du kender helt sikkert til de patienter, som du har vanskelig ved at rumme mentalt. Den beskrevne metode, er en behændig måde, at hjælpe dem og dig selv videre. Receptionen kan ganske enkelt meddele, at der ikke umiddelbart er en ledig tid til patienten, men at i gerne vil hjælpe patienten med at finde en anden klinik, der kan hjælpe patienten. På den måde finder denne type patient helt automatisk en anden tandlæge, uden at have en dum undskyldning overfor venner og bekendte, som f.eks. en regning for udeblivelse, der kun skaber negativ omtale af din klinik. Af og til viser det sig endda, at patienten finder en klinik med et bedre “fit” mellem\npatient og tandlæge.\nHvis vi selv skal fremstå troværdige, er det vigtigt, at vi selv overholder vores tider. Det kan ikke nytte noget, at vi fremhæver vigtigheden af at overholde aftalte tider, hvis patienterne skal vente 10-20 minutter hver eneste gang de skal til tandlæge. Eller at vi altid kommer for sent til frisøren, banken, revisoren eller lægen.\nHelt ærligt. Det er faktisk meget nemt at få os tandlæger til at overholde de tider vi giver til patienterne. Vil du have den mest effektive løsning til at overholde de tider du giver patienterne? Du skal bare sætte et tydeligt skilt op i venteværelset ved siden af et ur, med teksten: "Hvis du ikke kommer ind til tiden, er dagens behandling gratis". Med et sådant løfte, skal du nok selv sørge for at ændre adfærd så patiententerne kommer ind til tiden! (Jeg skrev ikke du ville blive begejstret for den mest effektive løsning. Det er bare super effektivt hvis du virkelig ønsker, at gøre noget ved dine forsinkelser. Frem for at komme med løsningsforslag, som du nemt kan sno dig udenom eller bortforklare med alle mulige undskyldninger).\nOvenstående er i sagens natur et ganske lille udpluk af måder, du kan arbejde med en positiv vinkling af en bekostelig udfordring for din tandklinik. Hvis har en interesse i at optimere klinikkens drift, kan du se mere her.\nI næste uge handler bloggen om servicebeviser.\nHvis du vil være sikker på, at læse opslaget her på bloggen. Skal du enten følge min facebook side, hvor jeg linker til de nyeste opslag hver uge, samt skriver tips og tricks til markedsføring, patientkommunikation og klinikdrift. Du kan også melde dig til siden her. Det gør du øverst i venstre hjørne under "login". Følg anvisningen, så får du automatisk en mail om ugen med et link til det seneste opslag.\nJeg håber vi ses i næste uge.


Ministeren taler uden om | Information\nBirgitte Kristensen, billedkunstner\nKulturminister Marianne Jelved (R) foregiver i sin kommentar den 13. juni at svare på det principielle spørgsmål, som Gorm Spaabæk rejser i sin kronik 10. juni: Hvorfor betaler vi ikke vores kunstnere for det arbejde, de udfører?\nMinisteren udtaler, at hun udmærket forstår, at kunstnerne gerne vil have honorar for deres arbejde. Det er sagen i en nøddeskal, for uanset om man er tandlæge, billedkunstner eller minister vil man ikke blot ’gerne’ have betaling for udført arbejde – man forventer det.\nMinisteren lægger elegant ansvaret over på udstillingsstederne, som hun opfordrer til at prioritere honorering af kunstnerne. Sagen er blot, at det ikke inden for udstillingsstedernes driftsbudgetter pt. er muligt. Det kræver derimod politisk prioritering.\nMinisteren henviser til vederlagsordningen, hvor kunstnere modtager op til 6.000 kroner pr. måned under en udstillingsperiode. Vederlaget betales til kunstneren som en slags lejeafgift for de udstillede værker. Denne ordning er et skridt i den rigtige retning, men der mangler stadig løn for kunsternes arbejdstid. Mange værker produceres i dag specifikt til konkrete udstillinger, dvs. at kunstneren måske arbejder et år på en udstilling. Derover deltager kunstneren i adskillige møder, udarbejder formidlingsmateriale til udstillingsstedet osv. Det er dette arbejde, som Gorm Spaa-bæk påpeger burde aflønnes.\nBrug for regler og love\nMinisteren mener, at Gorm Spaa-bæk glemmer, at kunsten skal møde sit publikum, dvs. at udstillingsstederne og det arbejde, de gør, er nødvendigt. Selvfølgelig er det det, men det har intet med sagen at gøre. Her taler ministeren udenom det ubehagelige emne, sagen handler om; nemlig hvordan vi som samfund kan tillade os at behandle én bestemt faggruppe helt uden for de normer, som ellers gælder i vores samfund. Det svarer hun ikke på. I det hele taget virker det ikke som om, det ligger ministeren særligt på sinde, at hun er minister for en sektor, hvor folk ikke aflønnes under mindstelønnen, de aflønnes slet ikke.\nMinisteren slutter af med at skrive, at vi selvfølgelig skal støtte kunstnerne og princippet om, at kunstnere får betaling, når de udstiller på statslige udstillingssteder. Kære fru minister – kom nu op på hesten. Kunstnerne skal have betaling for deres arbejde. Der er ikke brug for støtte og principper, men regler og love, som på alle andre områder i samfundet.\n25. juli, 2013 - 20:04\nFor kort tid siden var jeg til fernisering I Odsherred, I Huset I Asnæs, som havde 40 års jubilæum. Marianne Jelved var der for at holde tale - alle de sædvanlige uengagerede floskler om lyset I Odsherred, der tiltrækker kunstnere, om kunstnerne der giver egnen identitet, "branding", om kunstens nødvendighed for menneskelivet, om hvor vældig godt det I det hele taget er med kunstnere og bla bla bla. Ikke et ord om hvor pengene, der driver hele showet kommer fra, om alle de kunstnere, der har dobbeltarbejde for at kunne give deres medborgere dejlige, gratis kunstoplevelser. Var jeg overrasket?


1943 DG P.W. Egelund - www.jdrhistorie.dk\nDragon FREDERIKSBERG´s oplevelser\nDKSØ under foto betyder medlemsskab af Dragonforeningen for København, Sjælland med Øer.\nDragon FREDERIKSBERG´s oplevelser som dragon i Svendborg i 1943, tiden herefter, samt tjenesten ved genindkaldelsen i juni 1945.\nDet spændende og usædvanlige ved denne beretning er, at det er en øjenvidneskildring, skrevet af den sidste overlevende fra 3. cyklisteskadron, dragon 887/43 Paul Werner Egelund med bynavnet Frederiksberg. Paul Werner Egelund blev født i 1922 og er idag (2012) 90 år. Her er historien.\nSkæbnetimer i Danmarkshistorien, den 29. august 1943.\nAlarmklokkernes skingrende, larmende lyd den 29. August 1943 klokken ca. 4:00 om morgenen, i soldaterbarakkerne ved Hvidkilde Slot i Ollerup på Sydfyn, er stadig lyslevende i mine erindringer.\nJeg var soldat, i Jyske Dragon Regiments 3. Cyklisteskadron, som sammen med generalstaben, var indkvarteret på Slottet, der tjente som hovedkvarter for Jyske Dragon Regiment, som året før, efter krav fra den tyske militær overkommando, var forflyttet fra Randers til Fyn.\nAlt dansk militær blev i øvrigt i år 1942 fordrevet fra Jylland til Fyn og Sjælland, fordi de tyske militære ledere forventede en engelsk/amerikansk invasion i Vestjylland; men vi bevarede ved denne manøvre, alligevel det danske militær intakt (med højest 3.000 soldater) indtil folkeopstanden i august 1943.\nDen danske befolknings tålmodighed med besættelsesstyrkerne var efterhånden nede på nul punktet, og urolighederne i Danmark i august 1943 var forside stof i de allierede lande og dementerede hermed den hidtidige opfattelse af Danmark, som et tysk ”Mønsterprotektorat”.\nFor det tyske militær var dette et afgørende prestigetab, de havde hidtil stilet efter at bevare nogenlunde rolige forhold i Danmark.\nDenne føjelighed i Danmark i begyndelsen af besættelsesperioden (som der unødvendigt har været store diskussioner om), skyldtes at vi ikke, som Polen, Belgien og Holland, havde været i alvorlig krig med Tyskland og dermed havde Danmark, ikke i samme grad som disse lande, oplevet krigens rædsler på nært hold.\nDog mistede vi soldater den 9. april 1940, og 2 danske værnepligtige soldater, som jeg er bekendt med, mistede livet i kamp den 29. august 1943 om morgenen; jeg ved ikke hvor mange i alt.\nNogle af deres navne står på minde pladen i Holmens Kirke.\nTilpasningen ændrede sig i august 1943. De mange strejker og sabotager sinkede den tyske krigsproduktion, og der var stigende tysk terror, men ikke alene fra tysk side, også fra danske forrædere og tysk venlige håndlangere, var der terror mod befolkningen i Danmark; samtidig var vintrene meget strenge at komme igennem, der indtraf usædvanlige hårde perioder med kuldegrader ned til under 30 grader, man hørte om gamle mennesker som måtte gå i seng for at holde varmen. Store havområder i de indre farvande frøs til, så vi måtte klare os med brændsel af tørv fra moserne, hvis kvalitet og varmeevne – var meget ringe, samt brunkul fra lejer i Midtjylland.\nMinefaren betød også at det efterhånden var farligt at krydse Storebælt, som endte med at være den eneste forbindelse mellem Sjælland og Fyn/Jylland, indtil den lukkede helt for normal trafik i sidste krigsår i 1944/45.\nAdolf Hitler, var enevældig hersker over Europa, med undtagelse af England; England som i året før krigs udbruddet havde stor respekt for Hitler. De øvrige lande i Europa kunne ikke foretage sig noget udenrigs uden aftale med Hitler. Hitler var nu rasende, og forbitret over den tiltagende sabotage mod værnemagten i Danmark i 1943.\nSamtidig med, at den danske modstand imod besættelsesmagten tog til efter begivenhederne i august 1943, steg aktiviteten også hos det tyske politi (Gestapo) – og forræderne i det danske Schalburg korps samt undergrupper.\nEfter den første henrettelse den 28. august 1943 af den danske statsborger Kjær Sørensen, fulgte der snart flere. Allerede i december 1943 kunne tyskerne oplyse, at på tre måneder, havde man arresteret 169 sabotører, 124 grundet illegal virksomhed og 11 af sabotørerne blev dømt til døden og omgående henrettet, formodentlig i den nuværende mindepark i Ryvangen, i nærheden af Hellerup Station.\nEndvidere havde man sendt 184 Frihedskæmpere (1943) til de forfærdelige koncentrations lejre i Tyskland og det besatte Polen. Senere blev, efterhånden som krigen udviklede sig, mange flere danskere sendt i koncentrationslejr; bl.a. hele det danske politikorps den 19. september1944.\nTyskerne fik god hjælp af danske stikkere, som det danske frihedsråd i London godkendte likvideringen af.\nSchalburg korpset indledte en lang række terror- bombe attentater (Schalburgtage) imod kendte danske bygninger og dagblade, bl.a. Langelinie Pavillonen og Forum i København.\nSamtidig voksede den tyske nervøsitet for en allieret invasion i Danmark\nHitler beordrede de tre tyske magthavere i Danmark til et møde i ”Ulveskansen” i Østtyskland, det nuværende Polen, hvor de fik en højest unådig modtagelse på grund af deres fiasko med at styre det danske folk. I et af sine raserianfald gav føreren Adolf Hitler de tre mænd forrykte ordrer: Danske Sabotører skulle uden dom hensynsløs skydes med fem for hver dræbt tysker eller tysker ven. Til sikkerhed af ordrens effektuering blev general Richard Otto Bovensiepen sendt til Danmark, hvor han tog ophold på Hotel D’Angleterre på Kgs. Nytorv, de tyske generalers foretrukne opholdssted.\nJeg oplevede selv én sådan tysker ven en sen aften på strøget i Kbh. hvor jeg blev råbt an af en tysk patrulje, sammen med en kammerat, på hjørnet af Rådhuspladsen og Frederiksberggade, af tyske vagtsoldater.\nMed geværer i ryggen, blev vi beordret til at stå med hænderne i vejret og med ansigtet ind mod den daværende store parfume forretnings vindue, for at blive visiteret for besiddelse af våben . Vi hørte en mand som så til, råbe ” ta`dog for helvede og skyd dem begge to og smid dem i rendestenen”. Det var under det forhadte udgangsforbud om natten i Kbh.\nVi trodsede udgangsforbuddet som mange andre også gjorde det, idet der stadig var gang i danse- restauranterne med levende musik i det indre Kbh. Vi slap med skrækken, men mange andre danskere slap ikke så nemt, men blev udsat for vilkårlige anholdelser og skrappe forhør med tortur, bl.a. på Dagmarhus/Rådhuspladsen.\nJeg blev i 1942 i Ålborg, indkaldt til at møde den 3. Maj 1943 på Belvedere i Svendborg, for at melde mig til ”Jyske Dragon Regiments” hovedsæde på Hvidkilde Slot på Sydfyn.\nVi var 45 rekrutter (senere menige) + mange befalingsmænd. I stedet for motorkøretøjer måtte vi klare os med cykler, der dog kun blev brugt til lange strækninger, derimod marcherede vi meget, befordring eksisterede ikke. Vi havde dog to Nimbus motor cykler med sidevogn til brug for ordonnanserne. Jeg blev udtaget til ordonnans til at føre den ene motorcykel og blev oplært af eskadron chefen kaptajn Munkebo. Vi aflagde ikke køreprøve, men blev blot testet af Kaptajnen; vi var jo underlagt det danske militær og ikke politiet. Jeg fik på dette grundlag tilkendt, civilt kørekort til motorcykel og stort kørekort til lastbil(Århus perioden) af politiet, ved hjemsendelsen, og beholdt begge kort som en kuriositet i mange år.\nVore kammerater, især mekanikerne, var rigtig godt misundelige på os, og militæret skulle også dengang spare på benzinen, men Nr. Vium min makker, og jeg kom trods alt ud på adskillige opgaver som ordonnanser.\nEn dag gik det dog galt, jeg var ude i et ærinde med Premierløjtnant Per Schmidt på bagsædet og oversergent Ley i sidevognen, men på turen tilbage til kasernen insisterede Premierløjtnanten på selv at køre motorcyklen (hvilket var imod de militære ordensregler).\nJeg mærkede med det samme at det var han ikke vant til, og det endte da også med at han kørte alt for stærkt ind i et sving og motorcyklen væltede med os alle tre, vi endte lykkeligvis inde på en blød mark. Premierløjtnanten og jeg blev kastet rundt på marken, men rejste os hurtigt lidt fortumlede af den hårde medfart, men vi kunne ikke se oversergent Ley.\nVi fik rejst motorcyklen og fandt oversergenten under sidevognen, ligeledes næsten uskadt. Jeg så straks situationen for de to befalingsmænd, som jeg havde det godt med og foreslog naivt da vi var kommet lidt til os selv, at vi på kasernen meddelte at det var mig der havde ført motorcyklen, jeg skulle ikke som de to befalingsmænd, videre i militærtjenesten, men det gav mig verdens største skideballe. Selvfølgelig kunne han ikke tillade at en menig skulle forsvare ham. Jeg fik senere at vide at episoden aldrig blev nævnt til Regimentschefen, og jeg holdt min kæft, jeg havde det trods alt godt i Regimentet. Premier Premierløjtnanten, blev efter krigen leder af ”Forenede Danske Motorejere” kontoret i Holstebro Han døde for mange år siden.\nJeg var bl.a. også vin skænker i officersmessen på festdage, f.eks. når Svendborgs borgmester og andre honoratiores, var inviteret til taffel hos Regimentschefen, jeg husker at prins Gorm også deltog i sammenkomsterne. På disse dage havde jeg således min gang i køkkenet, og fik snakket med piger (ne) som vi ellers ikke så noget til i det dengang ret øde område. Det var en god tjans og Officererne var tilsyneladende tilfredse med min indsats, når der var middagsgæster på Slottet..\nJeg oplevede trods interneringen i Faaborg en god sommer med herlige soldater kammerater på Hvidkilde Slot, selvom rekrut tiden indtil den 29. august foregik med streng militærisk disciplin. Vi ind øvede alt det en soldat skulle kunne i krig på de 4 mdr. der gik, inden vi blev taget til fange den 29. august.\nVi trænede bl.a. på Ollerup Gymnastik højskoles træningsbaner og undertiden fulgte Lederen, den internationalt, verdens kendte gymnastikpædagog Niels Bukh, os i træningen, siddende på skråningen mod løbebanerne. Jeg kan tydeligt huske ham følge vor træning, og også for hans gæstfrihed mod sine naboer det danske militær, og os soldater.\nDet var ikke muligt at bade på kasernen, i stedet foregik det på Ollerup Gymnastikhøjskole og undertiden i Svendborg Sund. Vi blev også engang imellem inviteret på rødgrød med mælk om aftenen. Det var dejlige afbrydelser i den militære hverdag, især også fordi sommer gymnastik holdet var et ungt friskt pigehold. Det stoppede dog desværre brat på et tidspunkt og uden begrundelse, men måske interesserede pigerne sig lidt for meget for soldaterne, som jo var solbrune raske unge mennesker i god form, der ligesom pigerne, hungrede efter selskab.\nEfter krigen vendte jeg kort tilbage til Niels Bukhs Højskole, for at deltage i et dommerkursus, for senere at kunne bedømme Klanens medlemmer i idrætsøvelser og atletik til opnåelse af Idrætsmærket. Jeg har selv idrætsmærket i guld, men var selvfølgelig ikke min egen dommer. Det eksisterer ikke længere, men var dengang en stor ære at opnå. Klanen trænede på det store idrætsanlæg og fodbold stadium ved Jægerborg St.\nNatten mellem den 27 og 28. August blev vi (Eskadronen) kaldt hjem til kasernen midt under en natmanøvre i terrænet omkring Sydfyn.\nDa vi kom tilbage til kasernen blev vi klar over at noget alvorligt var under opsejling. Dobbelte vagter både inde og ude på slottet og i parken, og resten som var frivagter, skulle gå til ro iført uniform og i øvrigt være klar til hurtig udrykning.\nDen følgende dag (28.august) skete der imidlertid intet hos os, men i Kbh. forhandlede regeringen med den tyske militære ledelse for at bevare regeringsmagten og især for at afbøde den krigeriske stemning som havde bredt sig mellem værnemagten og befolkningen.\nKong Christian den X. og Regeringen kunne som bekendt ikke gå ind på de tyske krav, som bl.a. var at det danske retssystem skulle indføre dødsstraf, og gik af samme morgen den 29. august, efter at have meddelt at dansk militær skulle overgive sig ubetinget. Danmark blev herefter, og resten af krigen ’regeret’ af ministeriernes Departementschefer.\nKong Christian blev resten af krigen tålt af Tyskerne og fortsatte til stor glæde for befolkningen sine daglige rideture i Byen. En dag gik det dog galt ved Esplanaden. Kongen blev kastet af hesten og overvandt aldrig dette fald, men blev invalid i rullestol, resten af livet.\nJeg husker Kong Christian Den X. komme ind i den mørke teatersal på sin plads i Det Kongelige Teater, kørende i sin rullestol, sekunder før tæppet gik op.\nKong Christian den X. var Danskernes samlingsmærke under besættelsen og var meget populær i befolkningen; også på grund af sin håndfaste holdning overfor Tyskerne, under besættelsen. På fødselsdage kørte han med Dronning Alexandrine i åben bil gennem København. På disse dage stod titusinder Københavnere i timevis ventende for at få en god plads og et godt syn til at hylde og lykønske ham. Ventetiden gik mange steder med at synge fædrelandssange. Alt stod stille på ruten også forretningerne. I Østergade på Strøget oplevede jeg at personalerne i Stormagasinerne Illum og Fonnesbech fra vinduerne overfor hinanden istemte samme sang. Jeg husker det som en betagende oplevelse af sammenholdet i den danske befolkning. Vi var ét Folk og vi havde noget at samles om i disse svære tider. Jeg husker også hans 70 års fødselsdag den 26. september 1940.\nKong Christian Den X. red, stadig under besættelsen, sine daglige at rideture gennem København, indtil hesten en dag blev opskræmt ved Esplanaden og kastede ham af og gjorde Kongen til invalid resten af livet. Han var ikke vellidt af Adolf Hitler og den tyske besættelsesmagt fordi han, efter Hitlers mening sendte, et alt for kort, (uhøfligt mente Hitler), takke telegram til Hitler i 1942. Et telegram som han havde modtaget i anledning af sin fødselsdag af Hitler. Det kom dog som en overraskelse, da tyskerne rettede et attentat imod Kong CHR. den X. om morgenen den 29. august 1943 under sommeropholdet på Sorgenfri Slot i Lyngby, hvor en tysk styrke ledet af flyvergeneral Ritter von Sleich, skød adskillige projektiler mod Slottet. Syv tyske soldater blev under denne affære dræbt, hvorefter flyvergeneralen trådte alene ind til Kongen og blev modtaget med ordene:- ”Goddag, min tapre general, hvorfor dette postyr, de herrer har jo magten og kunne være kommet om dagen på værdig vis”.\nLignende store festdage har kun gentaget sig éngang til i Danmark, da den engelske Feltmarskal Montgomery ved sin ankomst få dage efter fredsslutningen også kørte i åben vogn gennem Kbh. på samme rute.\nDet var Feltmarskal Montgomery der som øverstbefalende for 8. armé 1942-43 gennemførte det sejrrige felttog i 1944 mod Tyskerne og Italienerne i Nord Afrika og som deltog i landgangen på Sicilien og i Syditalien. Feltmarskal Montgomery ledede også de britiske landstyrker under invasionen i Frankrig og det var ham som i 1945 modtog Tysklands kapitulation for tropperne i NV- Tyskland, Danmark og Holland. Begejstringen var enorm da han kørte gennem Kbh. og jeg husker ham endnu, som var det i går, stående i den åbne vogn, vinkende til menneske mængderne.\nEfter den 19. september næste år i 1944, havde Danmark ikke noget politi.\nDen 29. august (1943) omkring kl. ca. 4:00 blev vi som sagt vækket af alarmklokkerne og Korporalernes råben; træd an, træd an. Vi soldater havde i dagene forinden selv indhegnet hele kaserneområdet med pigtrådshegn, hvilket resulterede i at jeg måtte til feltlægen med mine ”manufakturhænder”, som var fulde af sår efter den hårde opsætning af pigtråden. Der var ikke tid til blødsødenhed dengang, lægen hev med sine fingre og en tot vat de mange sår af hænderne, det gjorde selvfølgeligt forbistret ondt men var yderst effektivt.\nVi var i en uge spærret inde bag vor egen pigtråd i slotskaserne området før vi, på åbne lastbiler med tyske bevæbnede vagter, blev kørt til internering i Fåborg på den besatte kommuneskole. Nogle af de tyske værnemagtsoldater var ret sløve i bevogtningen af os, vi var jo soldater ligesom dem. Jeg tror ligefrem at de misundte os, at krigen var forbi for vort vedkommende.\nDa vi kørte igennem nabobyen Vester Skerninge og de andre små byer på strækningen til Faaborg, stod befolkningen ved vejsiderne og vinkede, nogle grædende, farvel til os. Alle var klar over at den hidtil nogenlunde fredelige besættelse, nu var forbi, og strenge tider ventede Danmark.\nMen jeg oplevede ikke noget på selve kasernen denne tidlige, historiske morgen den 29. august. vi fik udover det sædvanlige udstyr, udleveret to højeksplosive håndgranater som jeg puttede i lommerne.\nGranaterne var indrettede således at når udløser mekanismen blev løftet, var der kun 8 sekunder til at smide dem (i hovedet på fjenden), før de sprang.\nJeg gik med dem i lommerne resten af dagen, som var det bolcheposer der lå og rumlede rundt, men kan ikke huske hvor og hvordan jeg blev af med dem.\nJeg blev på et tidspunkt, som ordonnans, denne tidlige morgen beordret til at være klar med motorcyklen, og under kommando af en anden Premierløjtnant på bagsædet, kørte vi de ca.5 km. indtil Svendborg.\nMålet var kaserner og belægninger i Svendborg, hvor rytteri dragonerne holdt til. Der mødte os et fantastisk syn det første sted; dragonerne hang, forbløffet over at se det var os der kom, i vinduerne i den flere etages kaserne bygning med geværerne pegende ned på os. Tyskerne som de ventede på, så vi ikke noget til, de holdt sig endnu inden døre, måske på grund af forhandlingerne med regeringen.\nPremierløjtnanten afleverede Oberst Gundelachs (regeringens) bulletin om total overgivelse til eskadron chefen og vi kørte videre til næste kaserne, stadig i Svendborg. Men Eskadronen havde til vor forbavselse forladt kasernen og var redet mod nord ud på landet, hvilket fik vi at vide af tilfældige nysgerrige morgenvandrere.\nVi fandt Eskadronen et godt stykke nord for Svendborg, hvor de opholdt sig tavse i små klynger i et skovterræn. Jeg husker at prins Gorm, som befalingsmand, også var til stede her i skoven, men ikke hvem det var som udtrykte sit store mishag med bulletinen, men hans udsagn var ikke til at ta´ fejl af. Vedkommende befalingsmand bandede og besværgede, at han havde oplevet én 9. april og det ville han ”sgu” ikke engang mere være med til.. ”Nu stod han af”.\nDer var nu gået et par timer og vor mission var udført. Vi vidste at ”slaget” var tabt, og Premierløjtnanten og jeg kunne snart forvente at møde det tyske militær hvor som helst. Jeg fik senere at vide at kasernen i Ringe på Fyn havde været i kamp; og i øvrigt mistede flere danske soldater livet denne morgen den 29. august, da Regeringens bulletin ikke nåede frem til alle kaserner inden det tyske militær gik i aktion.\nPremierløjtnanten ville ikke tilbage til slottet (officererne boede på selve slottet, de menige i tilstødende barakker) og meddelte mig at jeg ikke længere var under militær kommando, og at han ikke ville overgive sig til tyskerne. Jeg var en fri mand og dog?\nInden han forlod mig, foreslog han at vi kørte ud til et læge ægtepar med børn, han kendte godt, vi kunne sikkert få morgenkaffen der.\nDe tog høfligt imod os, og skyndte sig at servere kaffen. Ægteparret var synligt meget nervøse ved at huse os danske soldater og det var tydeligt at de ville af med os hurtigst muligt; ret beset var vi jo også nu fredløse; i radioen kom der ustandselig meldinger om situationen denne morgen; regeringen var gået af og ingen måtte efter tysk ordre forlade kasernerne, og civile måtte ikke have forbindelse med det danske militær endsige huse dem.\nPremierløjtnanten og jeg kørte videre i det sydfynske landskab, men hvor Premierløjtnanten og jeg skiltes kan jeg ikke huske; han overlod motorcyklen til mig, og jeg følte mig nu som ”Palle alene i verden”\nJeg kørte nu selv lidt rundt i, hvad jeg vil kalde ”fjende land”, men jeg kunne naturligvis ikke køre ret meget mere i det sydfynske på en dansk militær motorcykle, og ville højst sandsynligt inden længe møde en tysk patrulje eller tysk personel, så jeg skjulte motorcyklen i noget tæt krat ved Tankefuld strand på Sydfyn.\nJeg var i stor tvivl om hvad der nu skulle ske; penge havde jeg ikke noget af på mig, dertil var jeg også sulten og hvem ville ha med en fredløs soldat at gøre? Og dog, sikkert mange ville have hjulpet mig, men hvem?\nJeg savnede også meget mine kammerater, det var nok det værste, og tørstede efter at få at vide hvad der var sket med dem i dagens løb, havde de været i kamp om morgenen?? og besluttede at gå den lange vej fra Tankefuld strand til Hvidkilde slot. Jeg var lidt beklemt med det forestående møde med de tyske vagter omkring slotsområdet. Ville de melde mig til deres overordnede, eller var de til at tale med?\nDet hjalp mig her at jeg var godt inde i det tyske sprog. Der stod heldigvis kun én vagt ved den indgang jeg valgte, og fredeligt kom jeg i snak med ham, som viste det sig var Østriger. Vi var jo begge soldater, og følte os begge i ”samme båd”, og begge indkaldt mod vores vilje. Det viste sig at jeg var overmåde heldig, han var almindelig værnemagts soldat, og jeg fik fortalt en historie om at jeg lå på infirmeriet og gerne ville ind på kasernen og hente mine private ting, og han fortalte mig om sin familie og hvor stærkt han savnede dem hjemme i Østrig.\nDer var streng disciplin i den tyske hær, Tyskland var i krig og der var ikke råd eller tid til overbærenhed. Han kunne være kommet i en farlig situation hvis det blev opdaget at han fraterniserede med en dansk soldat, og især var det farligt for ham, når jeg skulle ud af kasernen igen; modsat kunne han, hvis han havde meldt mig til sin foresatte sikkert have fået en belønning (ferie eller lignende) og måske endda forfremmelse; jeg tænkte på ham med taknemmelighed da jeg senere på forretningsrejse passerede Østrig og gerne ville have mødt ham igen, men rigtig mange tyske soldater overlevede ikke denne skrækkelige, grusomme verdenskrig.\nHan lod mig passere og aftalte med mig at jeg uhindret kunne komme ud samme vej igen, det var jo det, det drejede sig om for mit vedkommende. Han indskærpede overfor mig hvad tid hans vagt sluttede.\nJeg kom ubemærket ind på kasernen til stor forbavselse for mine kammerater. Der var omgående sendt melding til Regimentschefen Oberst Gundelach, som jo også var fange på Slottet, at jeg ordonnansen, var tilbage på kasernen. Jeg blev kaldt op på Slottet, hvor han også var forbavset over at se mig, og han var selvfølgelig meget interesseret i at høre nærmere om min færden denne morgen, og om Premierløjtnanten der nu var ude af hans kontrol. Han rådede mig til ikke at forlade kasernen, de menige soldater ville blive frigivet om få dage fortalte han, og tillige mente han at jeg ville blive behandlet som flygtning? og ikke få hjemsendelsespenge eller måske endog ikke rejsemuligheder tilbage til KBH., løn o. s. v.\nAlt i Danmark forandrede sig den 29. August 1943.\nJeg var nu sat i et svært dilemma, jeg var trods alt glad for den overraskende frihed, men Regimentschefen Oberst Gundelach indgød mig tillid og jeg besluttede at blive hos mine kammerater som jeg savnede meget efter hele min ensomme dag på Sydfyn. De havde tråds alt hinanden; I øvrigt hvor skulle jeg sove den nat?\nJeg byttede min uniform ud med Kornet Pedersen som kom ubesværet ud gennem samme vagt. Denne beslutning kostede mig seks ugers fangenskab delvis på selve kasernen og på Faaborg Kommuneskole. Vi var under tysk bevogtning men under dansk forplejning (mad). Regimentets officerer blev interneret på Hindsgavl Slot ved Middelfart, som var beslaglagt af tyskerne.\nDengang vidste jeg ikke hvad jeg skulle gøre med mig selv. Storebælt ruten var i de dage lukket og befolkningen var opskræmt af begivenhederne, de fleste ville nok have hjulpet mig gennem natten og næste dag, men der var forrædere alle vegne, og det tyske militær var rundhåndede med pengebeløb for alle slags oplysninger om danskere som ikke adlød, eller som gik imod de tyske militære forordninger. Det var jo nemt for dem at skaffe kroner, som de bare ”lånte” i nationalbanken. Jeg turde ikke stole på nogen jeg ikke kendte, og blev sammen med mine kammerater hjemsendt(løsladt) den 11. oktober 1943.\nEfter krigen i 1945\nDa krigen sluttede i 1945 blev vi omgående genindkaldt til at møde på dragonkasernen i Randers. Vi skulle genoplive det danske militær, og vores opgaver bestod i at hente engelske militærvogne, lastvogne, ambulancer m.m. i Hamburg, hvor de stod opmarcheret på motorvejen\nHamburg /Lübeck, og således at gen opbygge den danske hær. Jeg husker stadig spændingen i kroppen, som det føltes, at være de første danske soldater der passerede grænsen til det frygtede, forarmede og ødelagte Hitler Tyskland, hvor befolkningen hver gang vi holdt stille, samlede sig om os for at få mad, cigaretter m. m. idet alt manglede i Tyskland. Modsat i Danmark hvor vi trods varemangelen i hvert fald havde mad, selvom det var strengt rationeret. Danskerne var i øvrigt utrolig opfindsomme og klarede sig med erstatninger. F.eks. blev lagner om syet til skjorter, og maksimaltøj blev den nye mode, korn blev til tobak osv.\nPå en rejse efter krigen i Tyskland traf jeg en tidligere tysk værnemagts soldat, der fortalte mig, at Danmark blandt tyske soldater, havde været en ønske front at blive sendt til.\nI årene 1946/47 blev jeg bedt om at møde på Bådsmandsstræde kaserne, det nuværende Christiania, og redegøre for min færden den 29. august med motorcyklen, og hvor jeg havde efterladt den; den blev aldrig fundet, så vidt jeg ved.\nSet i bakspejlet var beslutningen om at blive på kasernen god nok. Men? jeg hørte senere at de danske soldater, ligesom politiet den 19. september 1944, muligvis skulle have været sendt til internering i Tyskland. Det havde Tyskerne også god grund til, mange gik ind i modstandsbevægelsen.\nEskadronen, fik jeg senere at vide, havde tidligt om morgenen indrettet sig med skarpladte geværer og maskingevær reder ved vejene i, og omkring Slottet. Vi var soldater, altså skulle vi selvfølgelig forsvare os denne tidlige morgen den 29. august 1943, og alle var ubestridt, uden tøven klar og parate til at kæmpe mod fjenden, hvilket naturligvis havde været en højst ulige kamp.\nSenere om morgenen kom en tysk militærkolonne, af sikkerhedshensyn anført af en dansk militærvogn med danske officerer, kørende ind i kaserne området og overtog vagten.\nDet var en stor ydmygelse, fortalte mine kammerater mig, at smide geværerne og ammunitionen i en stor bunke på gårdspladsen, med tyske soldater som tilskuere.\nSom jeg tidligere har beskrevet var jeg som ordonnans udkommanderet med en Premierløjtnant på bagsædet, sat til at køre rundt på militære forlægninger i og ved Svendborg og Sydfyn, for at aflevere/meddele kapitulations erklæringen fra Obersten/Regeringen.\nRegimentschefen oberst Gundelach der selvfølgelig var til stede, svingede med sin ridepisk de nærmeste tyske soldater væk, og beordrede dem til at trække sig tilbage, hvilket de gjorde.\nDe seks ugers internering var ensformige, men fredelige, vi blev behandlet som krigsfanger efter reglerne, sikkert en af de få gange under krigen at tyskerne rettede sig efter regler om krigsfanger, og ikke som terrorister, som det var vanligt. Vi kunne færdes frit på gårdspladsen og ingen blandede sig i hvad vi foretog os, men der var heller ikke nogen form for adspredelser. Vi var under dansk forplejning og vores rationer var nok lidt bedre end dem befolkningen fik, vi led ingen nød.\nUnder interneringen i Faaborg fik jeg lejlighed til at flygte endnu engang. Forplejningen fik vi ude i byen og vi marcherede under bevogtning tre gange om dagen fra Fåborg skole, hvor vi var interneret, til et spisested lige overfor den nu nedlagte banegård. Under en sådan udtur fik jeg, da vi marcherede ind på forplejningsområdet, pludselig øje på min far. Spontant trådte jeg, ubemærket ud af geleddet og hen til ham, vi satte os på en bænk udenfor uden at vagterne bemærkede det, og vi talte sammen indtil en tilfældig tysk soldat undrede sig over min tilstedeværelse udenfor området og fik vagterne op på mærkerne. Jeg bebrejdede senere min far at han ikke omgående havde taget mig med til en herreekviperingshandler. Men han mente, ligesom Regimentschefen Oberst Gundelach, at der ikke var nogen fare for de danske soldater, og vi havde kun få minutter til at betænke os, og eventuelle følger af beslutningen, men jeg var selvfølgelig glad for at få hilst på min far.\nBegyndelsen til Tysklands nederlag skete for alvor i 1943 og værnemagten strammede mere og mere grebet om Danmark. Det tyske militær var allerede dengang kendt for deres hævntørst og repressalier overfor civil befolkningen i de besatte lande.\nDet gjaldt for de danske, tyske håndlangere om at ramme danskerne på de steder de satte mest pris på; de frygtede gestapo soldater kom også til Danmark for at terrorisere befolkningen, og de henrettede uden varsel sabotører og undertiden uskyldige mennesker der gik på gaden, med det ene formål kun at skræmme offentligheden.\nVi blev alle hjemsendt den 11. oktober 1943 og genindkaldt i juni 1945.\nDen 4. Maj 1945 om aftenen kl.19.00 kom kapitulations erklæringen uventet midt i den illegale radioavis fra London, der meddelte at de tyske tropper i Holland, nordvest Tyskland og Danmark, nedlagde våbnene kl. 12.00 den følgende dag den 5. maj.\nI løbet af få minutter vidste hele Danmark at krigen for vort vedkommende nu var forbi. Mørklægning gardinerne blev hurtigt revet ned, og lysene tændt overalt og folk stormede jublende ud på gaderne i den dejlige lune sommeraften, som det var den 4. Maj 1945.\nAlle var lykkelige og oprevne over budskabet og prøvede på alle måder at vise deres glæde. Man hoppede op på taget af sporvognene, bilerne kørte tudende gennem gaderne, og fremmede omfavnede hinanden på åben gade, medens de forbavsede tyske soldater så til og ikke kunne forstå hvad der foregik, og de blandede sig i øvrigt ikke i begivenhederne denne begivenhedsrige aften/nat. Efter 5 års fremmed herredømme var vi endelig frie mennesker igen; vi var lykkelige og tænkte i disse timer ikke på den svære genopbygning af Danmark, som nu fulgte.\nMed engelsk/amerikansk beslutsomhed undgik vi med nød og næppe en russisk besættelse desværre med undtagelse af Bornholm, der i flere måneder måtte tåle den kommunistiske tilstedeværelse, som efter Bornholmernes udsagn var mere frygtindgydende end den tyske besættelse havde været, og helt unødvendigt bombede Russerne brutalt Rønne by i ruiner, som dog ikke kostede menneskeliv.\nI juli/august måned 1945 overskred vi, 3.cyklist eskadron som omgående var genindkaldt, da krigen var forbi, med blandede følelser og spænding den dansk/tyske grænse ved Kruså.\nEskadronen var den første danske militære enhed der kørte ind i Tyskland og vi blev ledsaget af bladet ”Jyllandspostens” medarbejdere der tog billeder på turen.\nEskadronen var genindkaldt til Randers hvor vi opholdt os på kasernen ca. 8 dage, halvdelen af Eskadronen blev sat til at bevogte tyske flygtninge, hvoraf mange var unge tyske piger som havde været ansat i den tyske administration i Danmark. De var internerede i barakker i Fjerritslev og blev bevogtet af Eskadronen, som havde en let opgave; hvor skulle de flygte hen? men fraternisering med flygtningene var strengt forbudt, men der var dog ikke streng straf for at overtræde dette forbud.\nDen anden halvdel af Eskadronen blev indsat i en motorvogns kolonne i Århus. Jeg var med i sidstnævnte gruppe, og lå som soldat et halvt år i Århus. Vi kørte mellem Århus og den besatte engelske Litzmann kaserne i Hamborg, hvor vi var indkvarteret; og jeg kan særlig huske det dejlige engelske morgenbord vi fik sammen med de engelske soldater.\nFormålet var at hente materiel, især engelske lastvogne, ambulancer m.m., til den fremtidige danske hær, det var ture hvor vi fik stort indblik i krigens ødelæggelser i Tyskland, ødelæggelser som ingen af os havde kunnet forestillet sig kunne finde sted. Vi overnattede tit i Åbenrå undervejs (Folkehjemmet ved havnen), de engelske køretøjer var langtfra i orden når vi overtog dem, så det tog tid at køre dem til Århus. Men flot så det ud når vi fandt frem til de tusindvis af lastbiler der stod opmarcherede på skrå i en nøjagtig lige linie på motorvejen mod Lübeck, som allerede dengang var anlagt af Hitler med militære formål for øje.\nJeg havde aldrig siddet i en lastvogn før (men kørekort til bil) og slet ikke engelske højre styrede last biler hvor man brugte venstre hånd til at skifte det langt bagvedliggende hårde gear.\nPå én af turene gik min vogn i stykker, og jeg måtte slæbes til Århus i et reb efter en anden lastvogn, med hårde opbremsninger til følge, det var en skrækkelig tur, rednings vognen tog ikke hensyn til mig, men han kørte den tvært imod som om han kørte alene. Vi havde ingen uheld, men der var jo næsten heller ikke andre på vejene.\nVi var indkvarteret på Århus havn, i barakker og vi dasede i solskinnet i denne skønne varme sommer som det var både i 1943 og i 1945, når vi havde frivagt. Indimellem blev vi sat i gang med vidt forskellige opgaver, bl.a. blev vi sat til at overføre højeksplosive granater fra en jernbanevogn over på en lastbil. Det var samme sommer hvor en jernbanevogn fyldt med granater sprang i luften ved Århus havn i et øredøvende brag, der gav genlyd overalt og langt udover Århus bugten, og som sikkert stadig huskes i Århus.\nVi afløste også på et tidspunkt, kort livgarden på Marselisborg Slot.\nPå vej til Tyskland kørte vi først igennem Flensborg som var ubeskadiget, men videre sydpå oplevede vi forfærdelige ødelæggelser i byerne Kiel, Neumünster og Hamburg (dengang kørte man igennem bykernerne). I jernbane knudepunktet Neumünster stod lokomotiver på højkant og vogne og ledninger m.m. var totalt infiltret i hinanden, et fantastik syn på krigens ødelæggelser, og det blev værre og værre jo længere vi kom sydpå.\nVi kom også lidt i kontakt med de mange civile og børn som matte, forstenede og tilsyneladende uden håb for fremtiden, kom hen til os hver gang vi holdt stille, måske i håb om at få noget spiseligt eller cigaretter som var højt i kurs. Alle manglede næsten alt, og tørstede efter at få en ”lille bid” af civilisationen og ”velfærdet” i Danmark. Det var en stor skam at vi ikke benyttede lejligheden til at få den dejlige by Flensborg tilbage til Danmark; Flensborg by som havde dansk flertal ved afstemningen i 1920.\nVi blev hjemsendt da de første efterkrigs soldater havde overstået rekrut tiden, og jeg fik af politiet udstedt kørekort til stor lastbil + kørekort til motorcykel, og bevarede begge som en kuriositet i adskillige år.\nVi (Eskadronen) mødtes i mange år, hvert femte år på indkaldelse dagen den 3. Maj, og i de senere år hvert år den 3. Maj. Så vidt jeg ved, er jeg den sidste der er tilbage af de ca. 45 soldater fra 3. eskadron årgang 43. Den sidste soldaterkammerat jeg havde forbindelse med (81/Århus) besøgte jeg den 3. Maj i år 2011 på Frederiksberg hospital, han var meget svag og døende, men genkendte mig og sagde smilende ”Frederiksberg”, mit soldaternavn som ordonnans i ”Jydske Dragon Regiment.”\nOvenstående er egne oplevelser med hjælp fra ”Jydske Dragonregiment” og Bladet ”Dragonen”.\nPaul Werner Egelund, ”Jydske Dragon Regiment”, 87/Frederiksberg årgang 1943 og 1945.\nSe foto fra JDR under krigen her: 1940-45\nDe medsendte årgangstegn er afleveret til JDR Historiske Samling (Dragonmuseet i juni 2018.


Sad i narkorus i parkeret bil - Din Avis\nSent fredag aften blev politiet opmærksom på en parkeret bil på Kronjydevej i Randers. Den holdt med motoren i gang og i bilen sad en 27-årig mand.\nPolitiet mistænkte den 27-årige for at være påvirket af både alkohol og narko. En ransagning afslørede af bilen, afslørede samtidig et mindre parti narko.\nNu er den 27-årige bilist sigtet for narko- og spritkørsel samt overtrædelse af loven om euforiserende stoffer.\nI det forløbne døgn har politiet standset og sigtet yderligere tre bilister for narkokørsel. En af dem var blandt andet en 54-årig kvinde der blev standset i Randers-området, oplyser Østjyllands Politi.\nForrige artikelFejl i kræftmålinger på Regionshospitalet Randers\nNæste artikelRanders må undvære nøglepersoner mod Lyngby


Søg efter hotel i Market Place\nHoward Johnson Perry...Værelsespris per nat fra DKK 479Jameson Inn - Perry...Værelsespris per nat fra DKK 4202 anmeldelserJameson Inns Perry...Værelsespris per nat fra Flere områder i Perry (GA)\n1.150.000+ hoteller i hele verden – flere tilføjes hver dag Tillid fra mere end 30.500.000 tilfredse kunder Prisgaranti 12 millioner+ hotelanmeldelser fra Agoda-kunder Tilgængelighed i over 58.000 byer i hele verden Interessante steder i og omkring Market Place Restauranter og cafeer\nMarket Place tilbyder den perfekte kombination af ro og underholdning i Perry (GA). Med sine mange oplevelsesværdige attraktioner, vil denne eftertragtede del af byen altid imponere dig. Med sin varme og imødekommende atmosfære er Market Place et glimrende sted at tilbringe en afslappende ferie efter en lang arbejdsuge. Hvis du leder efter de bedste hoteller til den bedste pris, behøver du blot at gå ind på Agoda.com. Du kan se en komplet liste over de bekvemmeligheder, som hotellerne tilbyder og finde det sted, som passer dig bedst. Fortæl os hvornår du helst vil rejse til Market Place, og vi vil fortælle dig om de bedst ledige priser på hotelophold.\nUdvalgte hoteller i Market Place, Perry (GA) Populært valg!\nOmråde: Market Place\nHvis du leder efter et godt beliggende hotel i Perry (GA), så er Howard Johnson Perry et rigtig...\nJameson Inn - Perry ligger i hjertet af Market Place og er en idéel base til at opleve Perry (GA)....\nJameson Inns Perry ligger i hjertet af Market Place og er en idéel base til at opleve Perry (GA)....\nHoteller i Market Place: Howard Johnson Perry\nHotel Market Place - Interessante steder: Captain D'sChick-fil-A


Svinekam med aprikos og chili | Lækker opskrift | Find den på Maduniverset\nOpskrifter › Madopskrifter › Svinekam med aprikos og chili\nMariner svinekammen i rødvinen, soya, hvidløg, rødløg og chili, i 4-5 timer.\nBland alle krydderierne i en morter og tilsæt evt. lidt olie til at binde det som en pasta.\nNår kødet har marineret længe nok tages det op af marinaden (som gemmes).\nKrydderierne gnubbes ind i kødet og aprikoserne kommes ind i kødet/på kødet ved hjælp af tandstikker eller evt. ved at skære små lommer i kødet.\nkom stegen i et fad og tilsæt marinaden igen.\nSteg nederst i ovnen i ca. 2 timer (til den har en kærnetemp. på 75grader).\nBad stegen med marinaden undervejs. Og tilsæt evt. mere marinade hvis den koger tør.\nNår stegen er færdig skal den hvile i en halv time. Imens fjernes de yderste aprikoser der ikke er blevet for sorte og skæres i tern. Kommes på en pande sammen med marinaden og koges ind til en sauce.\nstegen skæres i skiver og serverers sammen med saucen og evt. ris eller kartoffelmos.\nDenne gode opskrift på Svinekam med aprikos og chili fra Maduniverset.dk i kategorien Svinekød opskrifter, er tilføjet af et medlem, hvis du har forslag, som omhandler hjemmelavet Svinekam med aprikos og chili, kan du skrive et indlæg som brugeren som har lagt opskriften på vil se, eller du kan skrive via Maduniverset.dk's besked system. Alle opskrifter bruges på eget ansvar.\nPopulære søgninger: Blommetrifli Fersken suppe (den er genial) Pærekage med kanel Røræg i ovn Frisk pasta med laks og flødesovs Den bedste ungarske gullasch Svensk pølseret ( Den rigtige! ) Helstegt Oksestriploin Helstegt grillet oksefilet Blommelikør Muffins med kokos, chokolade og nødder irsk stuvning med svinekød Omelet m. skinke og ost Raclette med det hele Færøsk æblekage Verdens bedst grillede oksemørbrad Brunch pølser,æg og bacon Gulerodskage (Rå) Stegt flæsk i ovn med persille sovs Gammeldags oksesteg med brun sovs.


Ithaka til Patras færgeservice – Færger fra Ithaka til Patras\nHjem / Europa / Grækenland / Patras / Ithaka til Patras færge\nIthaka - Patras er en af vores travleste ruter - afgange bliver hurtigt udsolgt i travle perioder.\nFor mere information, besøg vores Færger fra De Ioniske Øer til Grækenland side\nIthaka - Patras færgeselskaber\nIthaka til Patras færge\nIthaka Patras færgeruten forbinder De Ioniske Øer med Grækenland og levereres i øjeblikket af 2 færgeselskaber. Levante Ferries sejler op til 3 afgange ugentligt med en sejltid på omkring 3 timer 30 minutter mens Kefalonian Lines servicen sejler op til 7 afgange ugentligt med en sejltid fra 3 timer 25 minutter.\nDer er 10 overfarter Uge på Ithaka Patras ruten mellem De Ioniske Øer og Grækenland. Sammenlign nu og få den bedste pris!\nØen Ithaka er en del af de ioniske gruppe af græske øer, og ligger mellem fastlandet og dets mere populære nabo – Kefallonia.\nIthaka dækker et areal på omkring 120 kvadratkilometer og har en befolkning på omkring 3000, som naturligvis øges i feriesæsonen.\nIthaka er stadig uspoleret af den moderne verden og kan prale af sit klare blå hav, frodige grønne dale og bjerge.\nMed store strande, traditionel mad, underholdning, travle barer eller stille ensomhed, hvis du foretrækker, har Itkaha noget for enhver smag.


→ Bedste Indkøbstrolley – Stort udvalg til gode priser → Klik her\nMasser af internet virksomheder yder til alt held en hel del forskellige billige former for levering til indkøbstrolley. En af de mest almindelige er for nærværende at få afleveret pakken hos en pakkeshop, fordi det giver dig fuld fleksibilitet til at hente din ordre når der er tid til det. Fragtløsningen er altså særligt smart, og i mange tilfælde tilmed den mest betalelige løsning til levering.\nDu kunne lige så vel vælge at få leveret til din private bopæl eller ud til dit arbejdes adresse. Leveringsmetoden viser sig til tider en tak dyrere, men tillige ultra nem med indkøbstrolley online. Den mindst kostelige fragttype vil dog til enhver tid være at hente varerne selv, men det forudsætter at du bor med kort afstand til online webshoppens byggecenter, fx Silvan, Jem og Fix, Harald Nyborg eller Bauhaus.\nLeveringshastigheden på indkøbstrolley er vældig aktuel når man behøver din pakke med det samme, og af den grund er det fuldkommen relevant at du studerer det forventede leveringstidspunkt for indkøbstrolley. Temmelig mange internet forhandlere – herunder Silvan, Harald Nyborg, Bauhaus og Jem og Fix – reklamerer med billig 1 dags fragt på en række af deres varer online, som alligevel er påkrævet at ordren lægges forud for et besluttet tidspunkt, således at de garanteret kan nå at få varerne klar forinden logistikpersonalet har fri.\nEn række online forretninger garanterer fragt uden omkostninger på indkøbstrolley online, men tit er det forudsat at du aftager for en præcis sum. Som alternativ kan du overveje den billigste leveringstype, som mange gange vil blive at få fragtfirmaet til at bringe din pakke til et afhentningssted.\nEn lang række kæder tildeler afhentning hvor du bestiller billig indkøbstrolley online og afhenter i butikken. Fx Bauhaus, XL-Byg, Stark, Jem og Fix, 10-4, Davidsen, Silvan, Harald Nyborg og Bygma. De yder eksempelvis klik-og-hent på indkøbstrolley i disse områder:\nTårnby, Næstved, Ballerup, Brønderslev, Valby, Herning, Virum, Allerød, Middelfart, Ølstykke, Brabrand, Odense, Skanderborg, Sønderborg, Haderslev, Lyngby, Aalborg, Grenaa, Frederiksberg, Ikast, Nærum, Søborg, Vanløse, Viborg, Nørresundby, Struer, Brøndby, Horsens, Værløse, Hedehusene, Vallensbæk, Glostrup, Randers, Helsingør, Aarhus, Korsør, Ishøj, Fredericia, Albertslund, Dragør, Thisted, Roskilde, Hørsholm, København, Hedensted, Nykøbing Falster, Stenløse, Varde, Rødovre, Køge, Svendborg, Haslev, Frederikssund, Nyborg, Tilst, Herlev, Skive, Greve, Åbyhøj, Birkerød, Charlottenlund, Solrød Strand, Kokkedal, Ringsted, Jyllinge, Brønshøj, Risskov, Kolding, Slagelse, Kalundborg, Holbæk, Gentofte, Højbjerg, Rudersdal, Lystrup, Vordingborg, Hillerød, Rønne, Frederiksværk, Gladsaxe, Farum, Taastrup, Holstebro, Esbjerg, Hobro, Silkeborg, Vejle, Hvidovre, Odder, Lillerød, Hjørring, Frederikshavn, Nakskov, og Aabenraa, .\nClick-and-collect af indkøbstrolley er tilgængeligt i de fleste områder af landet: Sjælland (Falster, Østsjælland, Vestsjælland, Midtsjælland, Lolland, Amager, Nordsjælland, Bornholm, Sydsjælland, Hovedstaden), Jylland (Sønderjylland, Syddanmark, Vestjylland, Nordjylland, Østjylland, Midtjylland, Sydjylland) og Fyn (Vestfyn, Østfyn, Nordfyn, Sydfyn, Midtfyn).\nNår vi ser på statistikkerne står det markant, at folk mange gange leder efter eksempelvis køb indkøbstrolley og billig indkøbstrolley. Derudover oplever man jævnligt internet shoppere lede efter bl.a. indkøbstrolley priser, indkøbstrolley tilbud og indkøbstrolley online, plus de udbredte byggemarkeder som Davidsen, Bygma, Jem og Fix, XL-Byg, Stark, Harald Nyborg, Silvan, Bauhaus og 10-4.\nGode tilbud på indkøbstrolley\nDet er i dag ret uproblematisk for købere at finde information om priser på billige indkøbstrolley online hos flere online outlets, og på grund af dette har adskillige butikker på nettet været presset til at at nedbringe udsalgspriserne på indkøbstrolley eftertrykkeligt, og ydermere præstere fragt uden gebyr.\nDog kan det immervæk vise sig lønsomt at checke nogle få internet webshops efter tilbud og udsalg på indkøbstrolley online forinden du køber, sådan at du er på den sikre side med at få den mest attraktive pris. Se ikke kun på de gængse byggecentre som Davidsen, Bauhaus, XL-Byg, Jem og Fix, Silvan, Bygma, Harald Nyborg og 10-4.\nDu må trods alt være klar over, at i tilfælde af at en netshop udlover billige indkøbstrolley online til en pris der kan virke enormt fordelagtig, kunne det tit være et bevis på en fup online shop. Bestillinger med betalingskort er ikke desto mindre dækket ind under en retningslinje, hvilket skærmer en imod uærlige forretninger på nettet.\nVi anbefaler generelt bestillinger med betalingskort eller betalinger med mobilen. Som en anden løsning burde du vælge en billig afbetalingsløsning som for eksempel ViaBill, hvis du agter at klare beløbet til indkøbstrolley ude i fremtiden. Dette fås normalt ved specialiserede netshops, i modsætning til de udbredte byggecentre som fx Bauhaus, Davidsen, Stark, Bygma, Harald Nyborg, 10-4, Silvan og XL-Byg.\nNår vi kigger i tallene fremstår det klart, at netshoppere typisk leder efter fx billig indkøbstrolley og indkøbstrolley tilbud. Derudover ser vi ofte mennesker lede efter blandt andet indkøbstrolley online, indkøbstrolley priser og køb indkøbstrolley.\nTrustpilot fører til adskillige habile løsninger til at studere en lang række nuværende konsumenters omtaler og derfor rekommanderer vi, at du eksaminerer online virksomhedens bedømmelser forud for at du køber billige indkøbstrolley online.\nFacebook præsterer også relativt passende løsninger til at få indtryk af internet firmaets kundefokus. Tilmed ser vi en del e-firmaer som tilbyder kunderne at skrive en kritik af virksomhedens service, hvilket tilmed bør bruges til at afveje tilfredsheden hos kunderne.\nForud for at nogen handler billige indkøbstrolley online i en shop bør de i reglen skimme netshoppens regler, det er dog almindeligvis en omfattende opgave, især ved de store byggecentre som XL-Byg, Stark, 10-4, Bauhaus, Silvan, Jem og Fix, Harald Nyborg, Davidsen og Bygma.\nEn nemmere løsning kan være at granske om online shoppen er tilsluttet e-mærket, hvilket skulle være en sikkerhed for at internet firmaet respekterer gældende dansk lovgivning, samt at forretningen løbende evalueres af jurister der behersker vilkårene.\nDet giver dig genvej til assistance, hvis du møder problemstillinger som følge af din shopping med indkøbstrolley. Ligeledes anbefaler vi at du er hensynstagende til de elementære vedtægter gældende for købet af indkøbstrolley online, for eksempel den byttepolitik internet webshoppen garanterer.\nHer er det også afgørende, at man altid opbevarer sin kvitteringsmail, således man i fremtiden vil kunne bekræfte købet af indkøbstrolley, uagtet om man handler ved Bauhaus, Stark, Davidsen, 10-4, Jem og Fix, Harald Nyborg, Silvan, Bygma eller XL-Byg.


Sir Oliver - UDSALG ONLINE- find udsalg & tilbud - Billige dametøj shops online forhandlere med online udsalg af Sir Oliver - Dametøj & Damemode online - Spar 25%-75% - Gode tilbud og udsalg\nProdukt resultat for Sir Oliver (viser 1 to 4 of 4)\nSir Oliver Bukser black (S2921M00CQ11)\nGode tilbud og udsalg på Sir Oliver. Sir Oliver findes i Damer / Sale / Tøj / Bukser / Stofbukser.Sir Oliver Bukser black Sale på Zalando.dk Materiale 62% polyester, 33% viskose, 5% elasthan Sale nu gratis levering\nSir Oliver Etuikjoler blue (S2921C08GK11)\nGode tilbud og udsalg på Sir Oliver. Sir Oliver findes i Damer / Tøj / Kjoler / Etui kjoler.Sir Oliver Etuikjoler blue Tøj på Zalando.dk Materiale 64% polyester, 34% viskose, 2% elasthan Tøj nu gratis levering\nSir Oliver Jerseykjoler black (S2921C08NQ11)\nGode tilbud og udsalg på Sir Oliver. Sir Oliver findes i Damer / Sale / Tøj / Kjoler / Jerseykjoler.Sir Oliver Jerseykjoler black Sale på Zalando.dk Materiale 78% viskose, 17% polyamid, 5% elasthan Sale nu gratis levering\nSir Oliver Langærmede Tshirts black (S2921D05XQ11)\nGode tilbud og udsalg på Sir Oliver. Sir Oliver findes i Damer / Sale / Tøj / T-shirts & toppe / Langærmede.Sir Oliver Langærmede Tshirts black Sale på Zalando.dk Materiale 100% polyamid Sale nu gratis levering\nmodetøj, dametøj, smykker Køb Sir Oliver online damemode-online.dk hjælper dig med at finde forhandlere og bedste tilbud på Sir Oliver


Ekspert: IS-hyldest øger risiko for terror\nTidligere chef i PET er ikke overrasket over, at terrorgruppen Islamisk Stat hylder Omar El-Hussein, der stod bag terrorangrebet i København. Men hyldesten øger risikoen for, at andre radikaliserede også udfører et angreb.\nMandag d. 30. marts 2015, kl. 21.18\nMathilde Graversen og Cathrine Bloch, Berlingske Nyhedsbureau\nDer er ikke overraskende, men dog ærgerligt, at Islamisk Stat (IS) i sit officielle magasin, Dabiq, nu hylder gerningsmanden bag terrorangrebet i København 14.-15. februar som en martyr.\nDet siger Frank Jensen, der er tidligere operativ chef i Politiets Efterretningstjeneste (PET) og analytiker hos TV 2 News.\n»Det er altid irriterende, når sådan noget sker, fordi man kan blive nervøs for, om andre får den ide at gøre det samme for at blive hyldet af IS,« siger han.\nHyldesten øger ifølge Frank Jensen risikoen for flere angreb, da radikaliserede kan føle sig meget alene og hige efter den slags støtte, som IS nu giver den afdøde danske terrorist, Omar El-Hussein.\n»Man skal være opmærksom på, om der kommer sådan nogle copycats, og det er efterretningstjenesten selvfølgelig også,« siger han.\nI magasinet Dabiq skriver IS blandt andet om Omar El-Hussein:\n»Danskernes beskidte blod blev spildt af hans velsignede hænder, hvorved han sikrede sig selv en plads i paradis, Insha’Allah (om gud vil, red.).«\nHyldesten kommer ikke bag på den tidligere PET-chef.\n»Det er ikke mærkeligt, at IS vælger at bruge det her attentat til at lave noget PR for dem selv. Men der er ikke grund til at tro ud fra det her, at Omar El-Hussein har gjort det på opfordring fra IS eller i samarbejde med dem,« siger han.\nTerrorangrebet i København startede, de Omar El-Hussein angreb kulturhuset Krudttønden på Østerbro lørdag 14. februar, hvor han skød og dræbte den 55-årige filminstruktør Finn Nørgaard samt sårede fire betjente. Natten til søndag skød og dræbte han endvidere den 37-årige jødiske vagt Dan Uzan og sårede to betjente ved synagogen i Krystalgade i det indre København. Herefter blev han selv skudt og dræbt af politiet tidligt søndag morgen.\nFængselsbetjente advarer om markant flere radikaliserede fanger\nIslamisk Stat udsender op mod 100.000 propaganda-tweets dagligt\nUSA: Ingen beviser for såret IS-leder\nIS-terrorister angriber igen verdensarv\nMedie: Omar El-Hussein fik lov at omgås IS-sympatisør i fængslet\nAdvarsler om attentatmand blev overhørt


Køb Kobling slavecylinder til bil online\nKobling slavecylinder till skruvade priser\nLeder du efter Kobling slavecylinder til rimelige priser? Vi tilbyder Kobling slavecylinder til en lang række bilmærker.\nKobling slavecylinder købes ofte pga.\nTil denne bil kan du købe en Arbejdscylinder\nEt udvalg af Arbejdscylinder fra Bildelestore.dk\nFastgørelseshullernes afstand [mm] 65\nGevindmål 1 1x M12x1.0\nGevindmål 12 x 1\nFastgørelseshullernes afstand [mm] 58,6\nStempel Ø [mm] 20,64\nGevindmål 1 1x M10x1.0\nVægt [kg] 0,170, 0,17\nMonteringsboltenes afstand [mm] 65\nGevindmål 1 Plug-In\nFastgørelseshullernes afstand [mm] 60\nTRW Arbejdscylinder, kobling\nDiameter [mm] 20,64\nA.B.S. Arbejdscylinder, kobling foran\nVægt [kg] 0,73\nKobling slavecylinder til dit køretøj\nSlave Cylinder tilhører koblingen og hovedcylinderen. Begge cylindre er en enhed, der bringer kobling systemet til at fungere. Slaven cylinderen, som er større end hovedcylinderen steg, den kraft, som er nødvendig for driften af koblingen. Gearene bør kunne tænde koblingspedalen lidt så gearindgreb kan opnås selv med en finger.\nKoblingen og deres funktion\nVed kobling af de forskellige gear er placeret i køretøjet. Det bør vonstattengehen således at tandhjulene er lette at indsætte. Dette er ikke længere tilfældet, og for eksempel ønsker det modsatte og ikke ønsker at engagere sig, så føreren bør hurtigt gå til en workshop. For det meste er slave cylinderen årsag til det onde.\nUdveksling af cylinderen\nSelvfølgelig kan du gøre udvekslingen selv, hvis du har mulighed for at sætte din bil på en lift. Ellers - og det er allerede på grund af garantien den mest sikker måde – tag turen til et autoriserede værksted er nødvendig. Koblingen og deres dele er sikkerhedsrelateret, så slave cylinder bør erstattes af fagfolk. Jo længere du kører med en brækket kobling, jo flere dele påvirket. Derfor den måde udføres prompte på værkstedet med den første mistænkte en defekt. Vi tilbyder i vores butik mange reservedele til koblingssystemet samt bildele til motorblokken og suspensionen. Vi tilbyder dig et bredt udvalg af reservedele og sliddele til dit køretøj samt for mange andre køretøjstyper og modeller. Selv bildele til køretøjer ældre konstruktion kan findes i vores butik.


Macif stopper samarbejde med Francois Gabart\nRelated Articles: Det seneste døgn har MACIF sat ny vanvittig rekord!, Francois Gabart i mål som Vendée Globe-vinder, Francois Gabart, fremtidens mand?, Ugens MACIF - ser ud til at smadre alle rekorder!\nDet franske forsikringsselskab Macif står bag det der må være et af de mest succesfyldte sponsorater nogensinde i sejlsport. Igennem ti år var Macif hovedsponsor for Francois Gabart – netop de ti år, hvor Gabart slog igennem og markerede sig som verdens førende singlehand-sejler.\nHan vandt Vendée Globe i sin første deltagelse (2012/13), og satte race-rekord ved samme lejlighed (78 døgn). Gabart var på det tidspunkt kun 29 år gammel.\nArtiklen fortsætter under dette foto\nSejr og rekordtid i Vendée Globe, 29 år gammel.\nKort efter var han en af initiativtagerne til Ultime-klassen – foilende trimaraner på mere end 100 fod, der lige siden har fascineret sejlsportsfans, og sat et utal af rekorder offshore. Hans egen Ultime-trimaran, selvfølgelig kaldet Macif, satte verdensrekord jorden rundt i 2017, med den utrolige tid 42 døgn, 16 timer, 40 min. Det er stadig den hurtigste singlehand-tid på distancen.\nSatser på nyt stjerneskud\nI årene efter har Gabart altid været at finde i toppen af resultatlisterne, i de fleste store single- og doublehand offshore race. Men nu siger Macif altså stop: De vil hellere fokusere på den franske Figaro-serie, og støtte et nyt stjerneskud på singlehand-himmelen, Charlie Dalin. Han sejler den meget interessante IMOCA Apivia, og er et godt bud på en vinder i næste Vendée Globe. Gabart er i øvrigt med på sidelinjen i Dalins projekt, så relationen med Macif er ikke helt forbi.\nUltime: Dyre både\nEngagementet i Ultime-klassen derimod er slut. Måske ikke så overraskende: De 30 meter lange offshore-trimaraner er meget komplicerede at designe og bygge, og er ekstremt dyre, både i byggeomkostninger og drift. Beslutningen bekræfter et billede der ses mange andre steder: Store sponsorater har svære vilkår i dagens økonomiske virkelighed.\n”Vi takker Francois for alle frydefulde øjeblikke vi har delt”, siger Adrien Couret, CEO i MACIF Group. ”Vi er stolte over have været i stand til at arbejde aktivt med ham igennem de sidste 10 år, hvor vi har bidraget til udviklingen af offshore kapsejlads.”\nDet seneste døgn har MACIF sat ny vanvittig rekord!\nUgens MACIF - ser ud til at smadre alle rekorder!


Rabarberpanelet analyserer: Hvad bliver konsekvenserne af Danmarks krigsdeltagelse i Syrien? – Rabarberbladet.dk\nRabarberpanelet analyserer: Hvad bliver konsekvenserne af Danmarks krigsdeltagelse i Syrien?\n29. april 2016 Artikel grå Af Rikke Winther\nHermod Nilsen, 58, translatør\nHermod Nilsen, Translatør, 58\n”At smide bomber i hovedet på folk kommer ikke til at virke efter hensigten. Det er jo det samme, vi har gjort i 50 år. Man siger, det er for at beskytte mennesker imod terrorister, men det er helt forkert. Faktisk bliver terrortruslen bare større. Selvom den ikke engang er så stor. Den var større i 70’erne og 80’erne.”\nYusuf Artan, operatør, 50 år, Skyttegade\n”Ved at gå i krig beskytter vi Danmark og andre landes sikkerhed. Vi bliver nødt til at kæmpe mod IS. Når de overtager en landsby, bidrager de ikke med noget positivt. De burde bygge veje og lave infrastruktur, men de er kun interesserede i magt. Jeg er selv muslim, og som muslim skal man gøre godt. Men de bombarderer bare og laver alt muligt terrorisme.”\nMette Mercedes & Selma Andersen, 7.H Blågård Skole, 13 & 14 år,\nSelma Andersen & Mette Mercedes\nMM: ”Vi får 100 procent et dårligt ry af det her. Og jeg kan godt blive en smule bekymret for, at dem, vi går i krig imod, blive sure på os og kommer og bomber eller laver terrorisme herhjemme. Ligesom det, der skete på Nørreport station (falsk alarm, red.). Jeg var der selv dagen før.”\nSA: ”Jeg var virkelig bange.”\nMM: ”Det er åndssvagt at bruge penge på kampfly, når vi kunne bruge dem på flygtninge.”\nSA: ”Det er jeg pænt ret meget enig i. Det er virkelig latterligt.”\nRebecca L. Armstrong, eventkoordinator, 29 år, Henrik Rungs Gade\n”Nu kommer der flere flygtninge til Danmark. Og hvis vi føler, det er rigtigt at gå i krig, så skal vi også være klar til at tage imod dem, der har brug for hjælp. Det hænger sammen. Jeg synes, politikerne bør tage sig sammen. Jeg har overvejet ikke at stemme næste gang, fordi jeg generelt er utilfreds med politikerne.”\nKaren Lolk, butiksindehaver, 48 år, Griffenfeldsgade\n”Jeg tvivler meget stærkt på, at vi kommer til at lykkes med missionen. Men det er vigtigt at sende et klart signal til omverden om, at vi ikke accepterer deres tyranni og forbrydelser. Det er selvfølgelig en ulempe, at vi samtidig udsætter os selv for terror. For terrortruslen bliver jo større. Men sådan er det. Det nytter ikke at være utilfreds med noget, hvis ikke man vil deltage i løsningen.”\nSidste indlæg Previous post: Naboer og gæster forargede: Cykelseddel er for skrap\nNæste indlæg Next post: Kvinde går forgæves efter blåt tørklæde: Må nøjes med sort


I USA er der på nuværende tidspunkt en udvikling i retning af, at læringsinstitutioner og virksomheder udbyder og anerkender badges (certifikater uden ECTS-point). Dette gør de på baggrund af kurser, der enten er et udpluk af et eksisterende kursus eller et on-demand kursus.\nPå baggrund af hel eller delvis gennemførelse på et sådant kursus udstedes et bevis på den opøvede færdighed eller kompetence. Med den nye kompetence/færdighed opstår muligheden for, at udvide sit repertoire yderligere ved at udforske relaterede emner eller det selvsamme emne blot på et højere niveau. Denne måde at tænke udbud på betegnes Micro-credentials og er i høj grad relateret til Mastery Learning.\nMed micro-credentials ses der en begyndende forskydning i retning af kompetencebaseret uddannelse. En udvikling som med tiden vil resultere i en hyppigere fremkomst af competency-based hiring, hvilket er en ansættelsesstrategi, hvor ansættelserne baseres på en specifik kunnen. Dette fokus på bestemte færdigheder og kompetencer er i kontrast til klassiske rekrutteringer, der typisk er domineret af graden af uddannelse.\nUdviklingen mod anerkendelse af enkelte kompetencer som her er skitseret, skal ses i lyset af et omskifteligt arbejdsmarked og en stigende konkurrence imellem læringsinstitutionerne. Vi er derfor nødt til at gentænke måden, hvorpå vi forstår og anerkender uddannelse her i Danmark, i retning af:\n“Academic credentialing should be like an online driver license”\nUdviklingen tyder altså på, at vi skal kreditere med et certifikat eller et badge, hver gang en kompetence eller færdighed opøves, uagtet om vi er i det private, i det offentlige, om det er profit eller non-profit.\nDet er sådan, at denne form for kompetencebevis ikke kun er begrænset til lærings institutionerne men kan udbydes af alle professionelle institutioner.\nPå nuværende tidspunkt er der adskillige platforme, som arbejder med at administrere og udbyde micro-credentials. En virksomhed, som er værd af nævne i forlængelse heraf, er BlockChain. De arbejder med en teknologi, der på en sikkert måde kan digitalisere og verificere certifikater:\nDeakinDigital - et initiativ af Deakin universitet i Australien, som er førende indenfor innovativ læring. Derudover er Universitetet verdens første læringsinstitution, som har implementeret IBM’s Watson og voice biometric teknologi, der svarer til SIRI i en uddannelseskontekst.\nEr du interesseret i emnet og hvordan micro-credentials kan implementeres, så kan du læse mere her.\nDatakompetente studerende – erfaringer og anbefalinger\nFokus på VR i virkelighedens undervisning og træning\nTo nye ERASMUS+ projekter i hus\nPodcast til brug i undervisningen\nKom godt i gang med online peer-øvelser i 3 trin\nUndervisningsvideoer og de data de producerer\nVi siger farvel til Else Svensgaard


Børn på museet - Danmarks Jernbanemuseum\nNy aktivitet for børn\nDer kommer mange børn på Jernbanemuseet, - for her er meget at lave. Vi har masser af plads, med masser af gamle lokomotiver og vogne, hvor børnene kan gå på opdagelse, og lade sig fascinere af de store maskiner. Museet har også adskillige tilbud der er lavet til vores mindste gæster, for at de også skal have en både spændende og sjov dag på Danmarks Jernbanemuseum\nMuseet ligger i et gammelt remiseværksted. Her er mange sted børnene kan klatre op – og falde, og mange steder de kan få fingrene i klemme. Vi gør hvad vi kan for at gøre turen på museet så sjov og sikker som mulig. Men det er vigtigt at de voksne holder øje med de små, - for deres egen sikkerheds skyld.\nI løbet af året er der en række arrangementer der retter sig særligt mod børn, det drejer sig specielt om skolerne ferie, hvor vi garanter at ingen børn kommer til at kede sig på Jernbanemuseet. Se kalenderen for specifikke arrangementer.